SREDNJOŠKOLSKI ĐAČKI DOM

Obala kneza Branimira 10/A, 23 000 ZADAR

Tel.: 023/ 224-840; fax.: 023/213-490,

e-mail: [djacki-dom@zd.t-com.hr](mailto:djacki-dom@zd.t-com.hr)

web: http://www.dom-srednjoskolski-zd.skole.hr

KLASA: 602-03/17-035-418

URBROJ: 2198-1-77-17-01

Zadar, 26. lipnja 2017. god.

# Na temelju članka 134. stavka 5. Zakona o odgoju i obrazovanju u osnovnoj i srednjoj školi (Narodne novine, broj 87/2008, 86/2009, 92/2010, 105/2010. -ispr., 90/2011, 16/2012, 86/2012 , 94/2013, 152 /2014 i 7/2017) i Odluke Ministarstva znanosti i obrazovanja o uvjetima za prijam učenika u učeničke domove u školskoj godini 2017./2018. (Narodne novine, broj 57/2017) Srednjoškolski đački dom u Zadru objavljuje

# N A T J E Č A J

za prijam učenika srednjih škola u Srednjoškolski đački dom u Zadru

u školskoj 2017./2018. godini

I.

Broj slobodnih mjesta 294, od toga 177 muških i 117 ženskih mjesta

II.

Uslugama odgojnih aktivnosti, smještaja i prehrane učeničkoga doma mogu se koristiti redoviti učenici srednjih škola u Republici Hrvatskoj koji se školuju izvan mjesta stalnoga boravka i koji su hrvatski državljani, Hrvati iz drugih država, djeca državljana iz država članica Europske unije te strani državljani iz zemalja izvan Europske unije.

Učenički dom prima učenike strane državljane iz zemalja izvan Europske unije uz suglasnost Ministarstva znanosti i obrazovanja.

Na nepopunjena mjesta učenički dom može primiti i studente hrvatskih visokih učilišta koji su hrvatski državljani ili Hrvati iz drugih država isključivo s liste prvenstva koju utvrde studentski centri te polaznike drugih škola, seminara i tečajeva, ako to ne ometa redoviti odgojni rad i život u učeničkome domu.

**III.**

Učenički dom prima učenike na smještaj za vrijeme trajanja upisanoga programa obrazovanja pod uvjetom da uspješno i redovito završavaju upisane razrede te poštuju pravila doma i odredbe sklopljenoga ugovora, a o čemu odlučuje odgajateljsko vijeće učeničkoga doma nakon temeljite analize ponašanja i uspjeha svakog učenika.

Sa svakim učenikom, studentom odnosno korisnikom programa i usluga učenički dom sklapa ugovor o međusobnim pravima i obvezama.

**IV.**

Ako se za smještaj u dom prijavi više učenika nego što ima raspoloživih mjesta, učenički dom obavlja odabir onih učenika koji ostvaruju uvjete izravnoga prijma, a zatim obavlja odabir ostalih učenika prema broju bodova na temelju postignutoga uspjeha u posljednja četiri razreda osnovnog obrazovanja (ili prethodnom obrazovanju) i prema socijalnome statusu.

**V.**

Pravo izravnoga prijma iz točke IV. ovog Natječaja ostvaruju:

* učenici kojima su oba roditelja preminula.

Za ostvarivanje navedenog prava iz ove točke učenik je dužan dokazati status odgovarajućim dokumentima nadležnih tijela.

**VI.**

Broj bodova za prijam ostalih učenika u učenički dom iz točke IV. ovog Natječaja ostvaruje se na sljedeći način:

* učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15);
* učenik čiji je roditelj preminuo (što dokazuje preslikom smrtovnice) ostvaruje dodatnih deset (10) bodova;
* učenici na temelju članka 56. Zakona o pravima hrvatskih branitelja i članova njihovih obitelji (»Narodne novine«, broj: 174/2004., 92/2005., 107/2007., 65/2009., 137/2009., 146/2010., 55/2011., 140/2012., 33/2013., 148/2013. I

92/2014.) – djeca hrvatskih ratnih vojnih invalida iz Domovinskoga rata koja imaju prednost pri smještaju u učeničke domove pod uvjetom da im redoviti mjesečni prihodi po članu kućanstva ne prelaze 60% proračunske osnovice (osim ako u trenutku objavljivanja natječaja za prijam učenika u učeničke domove navedeni uvjet Zakonom o pravima hrvatskih branitelja i članova njihovih obitelji ne bude drukčije određen te će se u tom slučaju primjenjivati odredba Zakona), ostvaruju dodatnih deset (10) bodova;

* učenici na temelju članka 48.e Zakona o zaštiti vojnih i civilnih invalida rata (»Narodne novine«, broj: 33/1992., 57/1992., 77/1992., 58/1993., 2/1994., 76/1994., 108/1995., 108/1996., 82/2001., 94/2001., 103/2003. I 148/2013.) – djeca

osoba poginulih, umrlih ili nestalih pod okolnostima iz članka 6., 7. I 8. Ovoga zakona, djeca civilnih invalida rata čije je oštećenje organizma nastalo pod okolnostima iz članka 8. Ovoga zakona i djeca mirnodopskih vojnih i civilnih invalida rata I. skupine sa 100% -tnim oštećenjem organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset (10) bodova;

* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova;
* učenik s posebnim socijalnim statusom ostvaruje dodatnih 10 bodova ako:
* živi uz jednoga i/ili oba roditelja s dugotrajnom teškom bolesti odnosno težim invaliditetom (što dokazuje liječničkom potvrdom o dugotrajnoj težoj bolesti jednoga i/ili obaju roditelja odnosno odgovarajućim Rješenjem kojim je utvrđen postotak invaliditeta);
* živi uz dugotrajno nezaposlena oba roditelja, u smislu članka 2. Zakona o poticanju zapošljavanja (»Narodne novine«, broj: 57/2012. I 120/2012.), (što dokazuje potvrdom o dugotrajnoj nezaposlenosti obaju roditelja iz područnoga ureda Hrvatskoga zavoda za zapošljavanje);
* živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) korisnika socijalne skrbi, u smislu članaka 4., 21. I 30. Zakona o socijalnoj skrbi (»Narodne novine«, broj: 157/2013. 152/2014. I 99/2015.) te posjeduje rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice i Grada Zagreba o pravu samohranoga roditelja kao korisnika socijalne skrbi (što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnoga tijela u jedinici lokalne ili područne /regionalne/ jedinice i Grada Zagreba o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i/ili za zapošljavanje);
* učenici koji su u posljednja četiri razreda osnovnog obrazovanja osvojili jedno od prvih triju mjesta na državnome i/ili međunarodnome natjecanju iz znanja i/ili natjecanju školskih sportskih društava ostvaruju dodatnih šest (6) bodova;
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova;
* učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

Za ostvarivanje navedenih prava iz ove točke učenik je dužan dokazati status odgovarajućim dokumentima nadležnih tijela.

Ako je učenik sudjelovao na nekoliko natjecanja ili na natjecanjima iz više područja, vrsta i razina, boduje mu se najpovoljniji rezultat.

Uvjerenje o sudjelovanju ili diplomu o ostvarenome rezultatu na natjecanju za državno natjecanje izdaje Agencija za odgoj i obrazovanje, a za natjecanje školskih sportskih društava Hrvatski školski sportski savez.

Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti i obrazovanja te međunarodna natjecanja koja verificira Agencija za odgoj i obrazovanje.

Vrednuju se natjecanja školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.

Iznimno, o posebnim uvjetima prijma u učenički dom pri rješavanju pojedinačnih slučajeva koji nisu utvrđeni točkama V. i VI. ovog Natječaja ili se ne utvrde na temelju točke VII. ovog Natječaja, odlučuje ravnatelj doma uz suglasnost županijskoga upravnog odjela nadležnog za obrazovanje, ureda državne uprave u županiji.

**VII.**

Učenici će se prijavljivati za prijam i upisivati u učeničke domove u školskoj godini 2017./2018. u ljetnome i jesenskome upisnom roku.

**VIII.**

*Ljetni upisni rok*

|  |  |
| --- | --- |
| Opis postupaka | Datum |
| Prijava kandidata | **12. 7. 2017.** |
| **Objava konačnih ljestvica poretka učenika (na oglasnoj ploči i mrežnim stranicama Doma)** | **13. 7. 2017.** |
| **Upis u učenički dom**  (Učenik je dužan donijeti potvrdu škole o upisu u školu ili mjestu koje je zauzeo na konačnoj ljestvici poretka, a koja sadrži pečat škole i potpis ravnatelja.) | **13. 7. 2017.** |
| Objava slobodnih mjesta za jesenski rok | **14. 7. 2017.** |

**IX.**

*Jesenski upisni rok*

|  |  |
| --- | --- |
| Opis postupaka | Datum |
| Prijava kandidata | **31. 8. 2017.** |
| **Objava konačnih ljestvica poretka učenika i upis u učenički dom**  (Učenik je dužan donijeti potvrdu škole o upisu u školu ili mjestu koje je zauzeo na konačnoj ljestvici poretka, a koja sadrži pečat škole i potpis ravnatelja.) | **1. 9. 2017.** |

X.

**Za sudjelovanje na natječaju za prijam učenika srednjih škola u Srednjoškolski đački dom u školskoj god. 2017./2018., potrebni su sljedeći dokumenti:**

- prijavnica na natječaj za upis u učenički dom *(preuzima se u Domu, na mrežnoj stranici*

*www.mzo.hr ili na mrežnoj stranici Doma)*

- preslika svjedodžbi posljednja četiri razreda osnovnog obrazovanja *(ili prethodno*

*završenih razreda – za učenike srednjih škola)*

- preslika domovnice

- liječničko uvjerenje o nepostojanju kontraindikacija za smještaj u učenički dom *(preuzima*

*se kod osobnog liječnika)*

- ostali dokumenti na osnovi kojih učenik može ostvariti pravo na izravan prijam u Dom ili

pravo na dodatne bodove utvrđene u Odluci Ministarstva znanosti i obrazovanja.

**XI.**

Za upis u Srednjoškolski đački dom potrebni su sljedeći dokumenti:

- upisnica u učenički dom *(preuzima se u Domu, na mrežnoj stranici www.mzo.hr ili na*

*mrežnoj stranici Doma)*

- dokaz o upisu u školu *(učenik je dužan donijeti potvrdu škole o upisu u školu ili mjestu*

*koje je zauzeo na konačnoj ljestvici poretka, a koja sadrži pečat škole i potpis ravnatelja)*

- ugovor s roditeljem ili zakonskim zastupnikom (ovjeren kod javnog bilježnika)

- dvije fotografije (format za osobne dokumente)

Nepravovremene i nepotpune molbe neće se razmatrati.